/ Debat / Marked / 2016 / Økologi i Japan er hastigt på vej frem
Der er et stort potentiale for danske økologiske virksomheder i Japan, påpeger økologieksperten Ejvind Pedersen, der netop har besøgt landet. Her er det økologiafdelingen i et supermarked i Tokyo. (Foto: Ejvind Pedersen)
Japan vil vise verden den mest bæredygtige olympiade nogensinde.
Ejvind Pedersen, Landbrug & Fødevarer
Der er store forventninger til, at økologiske fødevarer vil blive meget populære i Japan i de kommende år. Og særligt to grunde skiller sig ud.
Da der samtidig fødes færre børn end i tidligere årtier har Japan et generelt problem med skæv aldersfordeling. I de kommende år vil der således blive færre og færre til at forsørge "ældrebyrden".
For ja, prisen er den største hindring for øget salg af økologiske fødevarer i Japan, idet de økologiske fødevarer ofte er dobbelt så dyre som den konventionelle variant. De økologiske landmænd i Japan modtager ikke statstilskud eller lignende for at dyrke jorden økologisk, og de lavere udbytter kan derfor kun kompenseres af høje priser, samtidig med at der endnu ikke er stordriftsfordele i økologien pga. den minimale udbredelse.
Fra 0,5 pct mod potentiel stor vækst
Alene i Tokyo inklusive forstæder bor der mere end 30 mio. indbyggere, mens det for hele Japan er omkring 130 mio. mennesker. I dag er de mest solgte økologiske varer at finde i frugt & grøntsektoren, hvor alle varianter kan købes økologisk, mens der er betydeligt færre animalske produkter.
På et tidspunkt fik jeg chancen for selv at gå på jagt i butikkerne i Tokyo. Ud over to rene økologiske samt gourmetbutikken 'Mitsukoshi' lykkedes det mig kun at finde økologisk drikkemælk, ost, æg og oksekød af animalsk oprindelse. Der er altså et kæmpe potentiale for at blande sig på markedet indenfor eksempelvis økologisk svinekød og hvorfor ikke også noget eksotisk som oksetunge, som Danmark netop har opnået japansk tilladelse til at eksportere. Problemet er dog, at vi i øjeblikket har mangel på råvarer i den økologiske kødsektor.
Flere af de økologiske varer er importeret fra bl.a. USA, Australien og Tyskland – samt Danmark, eksempelvis mysli fra Crispy Food, sodavand fra Naturfrisk og marmelade fra Fynbo Foods. En liter økomælk kunne købes for omkring 35 kr., mens 375 g frugt mysli kostede 54 kr., så priserne er anderledes - og væsentligt højere - end i Danmark. Den japanske regering har ikke lagt op til at indføre subsidier til de økologiske landmænd, så der er ikke umiddelbart noget, der tyder på lavere øko-priser.
Tagget med Landbrug, Økologi
Om BioFach Japan
BioFach Japan bliver afholdt sammen med Organic expo som en del af fødevaremessen 'Foodtable Japan' i messehallerne i Tokyo. I år foregik det i perioden 10.-12 februar.
På de tre dage har der ifølge arrangørerne i alt været 90.500 besøgene. Hvor stor en del heraf der har besøgt økologimessen er ikke opgjort. Der var omkring 100 udstillere på økologimessen.
LÆS MERE om BioFach Japan
Vil blive klogere på Japan
Der mangler stadig meget viden, når det kommer til japanernes interesse for økologi, og hvordan forventningerne er til salget af økologi frem mod 2020.
Derfor kaster Landbrug & Fødevarer sig - med støtte fra Fonden for Økologisk Landbrug - i 2016 ud i et projekt, der skal blive klogere på at gøre det nemmere for danske økologiske fødevareproducenter at sælge varer i Japan, men også Malaysia, Indonesien og Singapore.
Det gælder ikke mindst hvordan de nationale økologimærker bliver brugt. I Japan findes der eksempelvis et nationalt økologimærke, JAS, som hele arbejdet også skal blive klogere på at anvende.
Dette print er foretaget fra http://foodculture.dk/debat/marked/2016/oekologi-i-japan-er-hastigt-paa-vej-frem d. 20/8-2019 klokken 12:02.